Talouselämä (lehti)
Vuosi 2018 on lehden 82. vuosikerta. Talouselämä ilmestyy perjantaisin, 43 numeroa vuodessa. Lehden painettu levikki vuonna 2015 oli 75 141 ja digitaaliset tilaukset sisältävä kokonaislevikki 81 819. Painetun lehden lukijamäärä oli 179 000 ja lehden kokonaistavoittavuus 386 000 lukijaa. Lehti pystytti maksumuurin lokakuussa 2017.
Turun ylioppilaslehti
Turun ylioppilaslehti (puhekielessä "Tylkkäri") on Turun yliopiston ylioppilaskunnan julkaisema lehti. Se on perustettu vuonna 1931 ja ilmestyy nykyisin kahdeksan kertaa vuodessa, eli noin kerran kuukaudessa lukukausien aikana. Lehden päätoimittajana toimii Nella Keski-Oja. Sen tärkein lukijaryhmä ovat Turun yliopiston opiskelijat.